Diari Oficial de la Generalitat Valenciana


Sumari del DOGV 9986, del 18-11-2024 (2024/11397)

RESOLUCIÓ 14 de novembre de 2024, de la Presidència, per la qual s'acorda l'ampliació del termini de resolució relatiu a la Resolució de 30 de novembre de 2022, de la Presidència de Turisme Comunitat Valenciana, per la qual es va convocar el procés excepcional d'estabilització pel sistema de concurs de mèrits per a cobrir els llocs previstos en l'oferta d'ocupació pública (OOP) de 2022 de l'entitat, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11732

CVE
:   AFHH-O-0071-37420

Data del document
:   14-11-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * desastre natural
    * concurs administratiu

Per la Resolució de 30 de novembre de 2022, de la Presidència de Turisme Comunitat Valenciana, es va convocar el procés excepcional d'estabilització pel sistema de concurs de mèrits per a cobrir els llocs previstos en l'oferta pública d'ocupació (OOP) de 2022 de l'entitat, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública (DOGV 9493, 20.12.2022).

D'acord amb la Resolució de 26 de maig de 2022, del president de Turisme Comunitat Valenciana, mitjançant la qual es dona publicitat a l'Acord del dia 11 de maig de 2022, del Comité de Direcció, pel qual es va aprovar l'oferta d'ocupació pública de l'entitat (DOGV número 9350, de data 30.05.2022), en el punt 4, la resolució de tots els processos selectius haurà de finalitzar, en tot cas, abans del 31 de desembre de 2024.

El temporal de vent i pluges esdevingut a la Comunitat Valenciana, a conseqüència de l'episodi de DANA que es va iniciar en la jornada del 29 d'octubre, ha tingut conseqüències destructives en persones, béns i infraestructures de tota índole, alterant d'esta manera substancialment el funcionament normal de l'Administració pública valenciana.

La comissió de selecció de l’esmentat procés excepcional d'estabilització de Turisme Comunitat Valenciana va elevar, en data 5 d'octubre de 2024, a la Presidència de Turisme Comunitat Valenciana, un escrit en què, entre altres qüestions, atés l'elevat nombre de sol·licituds presentades, la complexitat derivada per la diversitat de les convocatòries i davant la impossibilitat material de resoldre este procediment, amb anterioritat al 31 de desembre de 2024, acorda proposar a la Presidència de Turisme Comunitat Valenciana, com a òrgan convocant, l'ampliació de fins a sis mesos el termini per a finalitzar el compliment de les tasques encomanades a esta comissió.

De conformitat amb  el que s'establix en l'apartat onzé de l'Acord de 4 de novembre de 2024, del Consell, pel qual s'adopten mesures urgents per a pal·liar els danys produïts pel temporal iniciat el 29 d'octubre de 2024 a la Comunitat Valenciana que establix que, de conformitat amb el que es disposa en l'article 32.5 de l’esmentada Llei 39/2015, s'acorda l'ampliació general dels terminis en tots aquells procediments no vençuts de competència de l'Administració de la Generalitat i del seu sector públic instrumental que es troben en tramitació.

D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, es permet concedir d'ofici una ampliació dels terminis establits que no excedisca de la mitat d'estos, si les circumstàncies ho aconsellen i amb això no es perjudiquen drets de tercers i atés que l'ampliació de terminis haurà de produir-se, en tot cas, abans del venciment del termini de què es tracte i en cap cas podrà ser objecte d'ampliació un termini ja vençut.

En virtut d'això, i del vigent Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, modificat pel Decret 163/2023, de 29 de setembre, del Consell, que establix en l’article 128.2 que la persona titular de la Conselleria d'Innovació, Indústria, Comerç i Turisme ostentarà la presidència de Turisme Comunitat Valenciana, a la qual li corresponen, segons el Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, les competències en matèria de personal de l'entitat, i en relació amb el Decret 11/2023, de 19 de juliol, del president de la Generalitat, pel qual nomena les persones titulars de les vicepresidències i de les conselleries.

RESOLC

*Primer*

Prorrogar sis mesos el termini per a dictar les resolucions de la Presidència de Turisme Comunitat Valenciana per les quals es publiquen les relacions definitives de persones que han superat el procés selectiu d'accés en els diferents llocs dels diferents grups en totes les convocatòries del procés excepcional d'estabilització, pel sistema de concurs de mèrits, per a cobrir els llocs previstos en l'oferta pública d'ocupació (OOP) de 2022 de l'entitat, en execució de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, amb les quals conclou el procés selectiu mencionat.

*Segon*

Publicar la present resolució en el *Diari Oficial de la Generalitat Valenciana*.

Contra la present resolució no es podrà interposar cap recurs, d'acord amb el que es disposa en l'article 32.3 de la Llei 39/2015, d'1 d'octubre, sense perjuí del que siga procedent contra la resolució que pose fi al procediment.

  

València, 14 de novembre de 2024

Nuria Montes de Diego

Presidenta